ฮั่งเส็งปิดเช้าลบ 125.44 จุด หวั่นเฟดขึ้นดอกเบี้ย
ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง เนื่องจากนักลงทุนวิตกกังวลว่าธนาคารกลางสหรัฐ (เฟด) อาจตัดสินใจขึ้นดอกเบี้ยเร็วๆนี้ หลังจากมีการเปิดเผยว่ายอดขาดดุลการค้าของสหรัฐลดลงในเดือนก.ค. ขณะที่มาร์กิตเผยว่า ดัชนีผู้จัดการฝ่ายจัดซื้อ (PMI) ขั้นสุดท้ายสำหรับภาคบริการของสหรัฐ ปรับตัวขึ้นสู่ระดับสูงสุดนับตั้งแต่เดือนพ.ค.
4 ก.ย. 2558

สำนักข่าวอินโฟเควสท์ ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง เนื่องจากนักลงทุนวิตกกังวลว่าธนาคารกลางสหรัฐ (เฟด) อาจตัดสินใจขึ้นดอกเบี้ยเร็วๆนี้ หลังจากมีการเปิดเผยว่ายอดขาดดุลการค้าของสหรัฐลดลงในเดือนก.ค. ขณะที่มาร์กิตเผยว่า ดัชนีผู้จัดการฝ่ายจัดซื้อ (PMI) ขั้นสุดท้ายสำหรับภาคบริการของสหรัฐ ปรับตัวขึ้นสู่ระดับสูงสุดนับตั้งแต่เดือนพ.ค.
ดัชนีฮั่งเส็งลดลง 125.44 จุด หรือ 0.60% ปิดภาคเช้าที่ 20,809.50 จุด
ขณะเดียวกัน นักลงทุนกำลังจับตาดูการเปิดเผยตัวเลขการจ้างงานนอกภาคเกษตรเดือนส.ค.ของสหรัฐในวันนี้ เพื่อประเมินทิศทางการปรับขึ้นอัตราดอกเบี้ยของเฟด โดยนักวิเคราะห์ส่วนใหญ่คาดการณ์ว่า กระทรวงแรงงานจะรายงานตัวเลขการจ้างงานนอกภาคเกษตรเดือนส.ค.เพิ่มขึ้น 220,000 ตำแหน่ง โดยเพิ่มขึ้นเล็กน้อยจากระดับ 215,000 ตำแหน่งในเดือนก.ค. ขณะที่คาดว่าอัตราการว่างงานจะลดลงสู่ระดับ 5.2% จากระดับ 5.3% ในเดือนก.ค. ซึ่งเป็นระดับต่ำสุดในรอบกว่า 7 ปี